Temeljem Zakona o javnoj nabavi (NN 120/16), Statuta Kluba za starije osobe „Mariška“ (članak 34.) i Ugovora o dodjeli bespovratnih sredstava Kodni broj: UP.02.1.1.05.0139 (KLASA:910-04/18-07/109, URBROJ: 524-06-02-01/1-18-1, u sklopu Programa zapošljavanja žena „Zaželi“ (Broj poziva: UP.02.1.1.05) i u sklopu provedbe projekta „Ruka podrške“, predsjednica Kluba za starije osobe „Mariška“, Valentina Čadavec, dana 09.10.2018. godine donosi

ODLUKU

o imenovanju Povjerenstva za provođenje postupka

 javnog nadmetanja prema NOJIN

**I.**

Donosi se Odluka o imenovanju Povjerenstva za provođenje postupka javnog nadmetanja prema NOJIN.

Javni naručitelj javne nabave je Klub za starije osobe „Mariška“, Trg Eugena Kumičića 17, 48000 Koprivnica, OIB:87707512563.

Predmet nabave je nabava kućanskih i osnovnih higijenskih potrepština za krajnje korisnike projekta „Ruka podrške“. Procijenjena vrijednost nabave iznosi 460.800 kuna (bez PDV-a) za razdoblje od 24(dvadesetčetiri) mjeseca.

Financijska sredstva za javnu nabavu planirana su u proračunu projekta „Ruka podrške“.

**II.**

Vrsta postupka nabave je postupak iz članka 5.4. Ugovora o dodjeli bespovratnih sredstava Kodni broj: UP.02.1.1.05.0139 (Javno nadmetanje za osobe koje nisu obveznici Zakona o javnoj nabavi - NOJN).

**III.**

Članovi Povjerenstva za provođenje javnog nadmetanja u ovom postupku javne nabave su:

1. Marko Gregur - predsjednik

2. Ivana Štefanec Šimunić - član,

3. Renata Momčilović – član.

**IV.**

Odgovorna osoba javnog naručitelja je predsjednica Kluba, Valentina Čadavec, dipl.soc.rad.

**V.**

Zadaća ovlaštenih članova Povjerenstva je priprema i provedba postupka javne nabave, otvaranje ponuda, pregled i ocjena ponuda te predlaganje odluke o odabiru ili odluke o poništenju.

URBROJ: 27/2018

Koprivnica, 09.10.2018.

 Predsjednica:

 Valentina Čadavec, dipl.soc.rad.